Malé Žabie Javorové pleso

Malé Žabie Javorové pleso, alebo Malé Žabie pleso javorové, alebo Javorové Malé Žabie pleso (nem. FroschSee, Javorove FroschSee, maď. Béka-tó, Békas-tó, Jávor völgy Békas-tó, poľ. Mały Źabi Staw, Mały Źabi Staw Jaworowy) je pleso tesne nad vysokým a strmým prahom Žabej Javorovej doliny vo Vysokých Tatrách na Slovensku. Má tvar polmesiaca. Postupne ho zasypávajú skalné lavíny a zmenšuje sa. Z plesa vyteká Žabí potok, ktorý spadá strmým 180 metrov vysokým dolinným prahom do Javorovej doliny, kde sa v asi v nadmorskej výške 1 525 m n. m. spája s Javorinkou. Rozmery Nadmorská výška: 1 704 m n. m., rozloha: 1 800 m², hĺbka: 3,1 m Názov Prívlastok malé dostalo od vzájomného porovnávania plochy tohto plesa s plochou Žabieho plesa Javorového. Turistika K plesu nevedie turistický chodník. Je chránenej prírodnej rezervácii. Referencie Iné projekty Commons ponúka multimediálne súbory na tému Malé Žabie Javorové pleso Externé odkazy Poloha na turistickej mape